Col tèrmano otomiłe se intende de comun łe cuatòrdaze montagne de ła Terra che łe sùpara i otomiłe metri de altitudine sora del liveło del mare , co i rispetivi masici montagnozi tuti locai in Azia sentro-meridionale : nove in Himalaya, cuatro nel Karakorum, uno inte el Kashmir. La lista ufisałe ła ze stada calcolada inte i ani trenta del Novezento so ła baze del conceto de masìcio, ciapando un grando signìfegare sinbòłego inte i stati in cuało el zera in vigore el sistema mètrego dezemałe che co ła so notorietà che ła ze divegnesta col tenpo planetària, ingrupando łe cuatòrdaze montagne pì alte del mondo . Tante de ste montagne łe ga za segnà ła istòria de alpinismo moderno d'alta cuota inte ła seconda metà del XX secolo , gavendo raprezentà de łe vere e pròpie sfide par chełi alpinisti pì esperti de tuto el mondo: ła prima scałada de un otomila el ze stada conpiesta da Maurice Herzog e Louis Lachenal, che i ga concuistà ła sima de l'Annapurna el 3 de zugno del 1950, l'ùltemo otomiłe che ze sta scałà el ze sta Shisha Pangma el 2 de majo 1964, mentre el primo omo a gaver scałà tute łe sime el ze sta el sudtirołezo Reinhold Mesner finendo el mestiero inte el 1986. La sevente lista ła detien i 14 masici pì alti de 8000 metri e i respetivi primi scaładori.